《题高九万菊磵》
宋代·刘克庄

胡公饮菊潭，八十冠貂蝉。
高叟饮菊磵，六十雪满颠。
胡公死无饮，高叟生无权。
权随粪土尽，饮与穹壤传。
刘生劝高叟，世事不两全。
饥且拾落英，渴且{左奭右斗}寒泉。
快吟三千篇，多活五百年。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。